kardosdrur/scandi-wiki huggingface dataset:
Emma Hack

Emma Hack (født 1972) er en australsk billedkunstner kendt for sine fotografier af bemalede nøgne menneskekroppe, der glider sammen med en mønstret baggrund og skaber en kamæleon-agtig camouflage-effekt.
Hendes teknik var udviklet i de tidlige 2000'er og inspireret af Florence Broadhursts tapetdesign.
Teknikken blev vidt eksponeret gennem musikvideoen til Gotyes hit Somebody That I Used to Know.
Hun har tidligere arbejdet med gruppen The Audreys i videoen til sangen Paradise City.
Hendes seneste arbejder inkorporerer også dyr.

Som pioner inden for hendes kunstform nævner Hack Veruschka.

Henvisninger 

Billedkunstnere
Kunstnere fra Australien
Tethyshavet

Tethyshavet var et hav, som i mesozoikum, lå mellem kontinentene Gondwana og Laurasien før Indiahavet åbnede sig.

Historisk teori 
I 1893 fremlagde Eduard Suess, med baggrund i fossiler fra Alperne og Afrika, en teori om, at et indlandshav en gang havde eksisteret mellem Laurasien og kontinenterne, som havde udgjort Gondwana II. I dette øjeblik i Jordens historie var disse to kontinenter forenet i et enkelt superkontinent kaldet Gondwana III - eller Pangæa. Han kaldte det «Tethyssøen» efter den græske havgudinde Tethys. Da pladetektonik-teorien blev etableret i 1960'erne, blev det klart, at Suess' «sø» faktisk havde været et hav. Pladetektonikken bidrog også med en mekanisme, som forklarede hvordan det tidligere hav var forsvundet ved at havbunden gennem subduktion kunne skydes ned under kontinenterne.

Moderne teori 
Under trias, omkring 250 millioner år siden, begyndte et nyt hav at dannes i den sydlige ende af Paleo-Tethyshavet. En rift opstod langs den nordlige kontinentalsokkel af syd-Pangæa (Gondwana). Over de næste 60 millioner år bevægede dette sokkelstykke, som også kaldes Cimmeria, sig mod nord og skød havbunden i Paleo-Tethyshavet under den østlige ende af Nord-Pangæa (Laurasien). Tethyshavet dannedes mellem Cimmeria og Gondwana, direkte over dér Paleo-Tethys tidligere lå.

Kilder/referencer 

Mesozoikum
Tidligere have
Veruschka

Veruschka von Lehndorff (født 14. maj 1939) er en tysk fotomodel, skuespiller og kunstner.

Veruschka var en af de førende fotomodeller i 1960'erne.
Som skuespiller har hun blandt andet medvirket i Blowup og Casino Royale.

Som billedkunstner arbejdede hun med kropsmaling ofte i camouflage med baggrunden, — en teknik der senere også er set hos Emma Hack og Liu Bolin.

I 2011 udgav hun selvbiografien Veruschka: Mein Leben med journalisten Jörn Jacob Rohwer.

Eksterne henvisninger 
 

Skuespillere fra Tyskland
Fotomodeller fra Tyskland
Kunstnere fra Tyskland
Mary Gauthier

Mary Gauthier (Mary Veronica Gauthier, født den 11. marts 1962 i New Orleans, Louisiana, USA) er en amerikansk singer-songwriter.

Tidligt liv 
Gauthier har aldrig kendt sin mor. Efter fødslen efterlod hendes mor hende på et børnehjem, hvor hun boede indtil hun året efter blev adopteret ind i en disharmonisk katolsk familie. Det gav hende en traumatisk opvækst i Baton Rouge med en alkoholiseret far og en grædende mor. 

Hun havde tidligt massive problemer, hun kæmpede med stoffer og druk, løb hjemmefra som 15-årig og tilbragte sin 18-års fødselsdag i fængsel. Senere forsøgte hun sig med at læse filosofi på universitetet og drev en årrække en restaurant i Boston. 

I 1990 stoppede hun sit misbrug, der havde tjent som dulmende medicin mod adoptivbarnets smerter, og erstattede det med en personlig udviklingsrejse faciliteret af musik og sangskrivning.

Karriere
Mary Gauthier begyndte seriøst at skrive sange som 32-årig og udgav sit første album i 1997. Dermed startede også inkasseringen af mange hædersbevisninger og priser, og siden har mange kunstnere indspillet coverversioner af hendes numre.

I maj 2006 citerede og afspillede Bob Dylan i sin tredje udsendelse på XM Satellite Radio i serien "Theme Time Radio Hour" hendes nummer "I Drink", et nummer hun selv betegner som stort og som en døråbner for hende.

I 2010 udgav hun det selvbiografiske album The Foundling. Hun præsenterede selv indholdet sådan:
På the Foundling fortæller sangene historien om et barn der blev forladt ved fødslen, som tilbragte et år på børnehjem og blev adopteret, som løb hjemmefra og endte i underholdningsbranchen, som søgte efter sine forældre sent i livet, fandt en og blev afvist, som kom igennem på den anden side af alt dette og stadig troede på kærligheden.
Hendes daværende selskab, Lost Highway Records, sagde fra da hun henvendte sig med ideen om at udgive et album om adoption. Hun henvendte sig derpå til Cowboy Junkies' sangskriver og guitarist,  Michael Timmins, der blev hendes producer på albummet, som hun selv udgav.

Marys første live-album udkom i 2012. Samme år gav hun sin første koncert i Danmark, som hun fik 6 stjerner for af Gaffas  Morten Ebert Larsen.

Diskografi
 Dixie Kitchen (1997)
 Drag Queens in Limousines (1999)
 Filth and Fire (2002)
 Mercy Now (2005)
 Between Daylight and Dark (2007)
 Genesis (The Early Years) (2008) - opsamlingsalbum
 The Foundling (2010)
 The Foundling Alone (2011) - akustisk
 Live at Blue Rock (2012)
 Trouble and Love (2014)

Eksterne henvisninger

Referencer 

 
Folkemusikere fra USA
Country
Indie
Musikere fra USA
Vejlbo Mose

Vejlbo Mose er en brunvandet tørvegravssø i Midtjylland på 3,3 hektar omgivet af mose med spredte træer, beliggende i Kobskov, øst for Horsensvejen, lige syd for Silkeborg. Søen er ca. 1 meter dyb, og har ingen tilløb men har afløb til Vejlsø mod syd.  

Mosen har en artsrig vegetation med mange af de plantearter som kan findes på sur og mager tørvebund. Her findes bl.a. alle de arter af dværgbuske som kan vokse i danske moser (Hedelyng, Klokkelyng, Rosmarinlyng, Revling, Blåbær, Tyttebær og Mose-Bølle). Af dyrearter findes Hugorm, Stålorm og flere spættearter, både Sortspætte, Grønspætte og Stor flagspætte.

Tørvefabrik
Michael Drewsen, der havde anlagt Silkeborg Papirfabrik, lejede i 1858 tørveretten i Vejlbo Mose for en periode på 30 år, og anlagde en tørvefabrik ved nordøstsiden af mosen. I 1867, hvor produktionen var på det højeste, blev der lavet omkring 1,7 millioner tørv .
Tørvegravningen ophørte kort efter at jernbanen kom til byen i 1871, hvorefter mosen groede til med tæt bevoksning af birk og nåletræer; det meste blev dog ryddet  i 1980’erne og 1990’erne.

Eksterne kilder/henvisninger 

 Forslag til driften af Silkeborg Statsskovdistrikt 2000-2014

Søer i Silkeborg Kommune
Margueritruten
Spindelhinden

Spindelhinden (Arachnoidea mater) er den midterste af tre hjernehinder (meninges), der beskytter hjernen og rygmarven. Den er navngivet således, fordi den ligner et spindelvæv. Spindelhinden befinder sig i mellem subduralrummet og subaraknoidalrummet.

Funktion

Cerebrospinalvæske (CSF) cirkulerer i subaraknoidalrummet (mellem spindelhinden og pia mater). CSF produceres af choroid plexus (inde i hjernens ventrikler, som er i direkte kommunikation med subaraknoidalrummet, så CSF kan flyde frit gennem nervesystemet). Cerebrospinalvæske er en transparent, farveløs væske, og kroppen producerer ca. 500 ml/dag. Dens elektrolytniveauer, glukoseniveauer og pH er meget ens med dem i plasma, men tilstedeværelsen af blod i cerebrospinalvæske er altid unormalt

Hjernehinden
Find Holger Danske

Find Holger Danske er en digtsamling, skrevet af Maja Lee Langvad i 2006. Digtsamlingen er udgivet af Borgens Forlag og trykt hos Scandinavien Book. Digtsamlingens omslag er valgt af Maja Lee Langvad selv. 

Maja Lee Langvad tager i digtsamlingen 'Find Holger Danske' emner op som identitet, etnicitet og etik.

Referencer 

Digtsamlinger
Litteratur fra Danmark
Litteratur i 2006
Sikringen

Sikringen har flere betydninger:
 Bestemt form af sikring
 Psykiatrihospitalet i Nykøbing Sjælland
Shandong Gold Mining

Shandong Gold Mining Co., Ltd. er et kinesisk guldmineselskab og datterselskab til det statsejede Shandong Gold Group. Shandong Gold Group er partner med provinsstyret i Shandong. Virksomheden der etableret i år 200 havde i 2012 en omsætning på 6,26 billion USD og 13.536 medarbejdere. Shandong Gold Mining er børsnoteret på Shanghai Stock Exchange.

Kilder 

Metalvirksomheder fra Kina
Gold Mining
Statsejede virksomheder fra Kina
Etableret i 2000
Mineselskaber fra Kina
Jinduicheng Molybdenum

Jinduicheng Molybdenum Group Mining Corporation () er en kinesisk metalvirksomhed specialiseret i molybdæn. Virksomheden producerer, sælger og fabrikerer molybdæn-produkter. Virksomhedens molybdænholdige materialer omfatter bl.a. en mybdænholdig cement, ferromolybdæn; molybdænmetalprodukter, inklusive molybdænpulver, molybdænplader, molybdænstange, molybdænkabler og andet. Desuden molybdænkemikalier, inklusive ammoniummolybdæn, molybdændisulfid og molybdænoxid, osv. Virksomheden, der har hovedsæde i Xi'an, er etableret i 1958 og har omkring 5.000 ansatte.

Virksomheden blev i 2008 børsnoteret på Shanghai Stock Exchange.

Kilder 

Metalvirksomheder fra Kina
Xi'an
Etableret i 1958
Statsejede virksomheder fra Kina
Pulver

Pulver er en substans bestående af meget fine partikler som ikke sammenklistrer. Pulver er et granulært materiale.

Flere pulversubstancer kendes som "pulver":
 Bagepulver
 Kokain
 Pulversne
 Vaskepulver
 Metalpulver
 Pulvermælk

Se også 
 Pulverslukker
 Pulverheks
Stof (fysik)
China Coal Energy

China Coal Energy Company (, ) () er et kinesisk kulmineselskab. Selskabet er et datterselskab til det statsejede China National Coal Group Corporation, som er verdens tredjestørste kulkoncern. Moderselskabet er engageret kulproduktion og salg, kulkemikalier, kulmineudstyr, kulminedesign og relaterede ingeniør-services.

China Coal Energy Company Limited blev børsnoteret på Hong Kong Stock Exchange 16. december 2006 og Shanghai Stock Exchange 1. februar 2008.  Det ejer 12 kulminer (9 i drift, 3 under udvikling), 13 kulforarbejdninganlæg, 5 kokskulanlæg, 4 kulmineudstyrsfabrikker og 2 minedesign-institutioner. 

Der investeres i nye miner i det indre Mongoliet, Heilongjiang, Hebei og Shanxi.

Kilder

Eksterne henvisninger 
China National Coal Group Corporation
China Coal Energy Company Limited 

Mineselskaber fra Kina
Statsejede virksomheder fra Kina
Energivirksomheder fra Kina
Etableret i 2006
China Yangtze Power

China Yangtze Power () (CYPC) er et kinesisk vandkraftselskab med hovedsæde i Beijing. Selskabet er børsnoteret på Shanghai Stock Exchange, men en kontrollerende aktiepost indehaves af moderselskabet det statsejede China Three Gorges Corporation (CTGPC，中国长江三峡集团公司). 

China Yangtze Power producerer og sælger elektricitet til sine kunder. Virksomheden er etableret 4. november 2002 og blev børsnoteret på Shanghai Stock Exchange 18. november 2003. China Yangtze Power opstod gennem et samarbejde mellem de kinesiske virksomheder: Huaneng Power International, China National Nuclear Corporation, China National Petroleum Corporation, Gezhouba Water Resources and Hydropower Engineering Group og institutionen Changjiang Institute of Survey, Planning, Design and Research.

De Tre Slugters Dæmning 

De Tre Slugters Dæmnings vandkraftværk blev fuldt operationelt i 2010 og har en installeret kapacitet på 18,2 GW (26 x 700 MW). Disse enheder blev gradvist overtaget fra majoritetsejeren China Three Gorges Corporation efterhånden som de blev færdigbygget.

Gezhouba vandkraftværk 
Virksomheden er operatør af vandkraftværket i Gezhouba Water Control Project. Selskabet har fuldt ejerskab over Gezhouba transformatorstation.

Marked 
Virksomheden sælger sin elektricitet gennem State Grid Corporation of China primært til det centrale Kina (Hubei, Hunan, Henan, Jiangxi og Chongqing), østlige Kina (Shanghai, Jiangsu, Zhejiang og Anhui) og Guangdong-provincen.

Kilder

Eksterne henvisninger 
Official website of China Yangtze Power 

Energivirksomheder fra Kina
Virksomheder i Beijing
Etableret i 2002
Statsejede virksomheder fra Kina
Nicolai Holten

Nicolai (Niels) Abraham Holten (født 27. marts 1775 i København, død 12. maj 1850 i Helsingør) var statsgældsdirektør og direktør for Øresunds Toldkammer. Han var søn af apoteker i Helsingør (senere toldembedsmand i Næstved og Helsingør) Johannes "Hans" Holten (1741-1816) og Ane Margrethe født Abildgaard (1747-1826, datter af arkivtegneren Søren Abildgaard), og bror til zoologen Hans Severin Holten.

Karriere 
Nicolai Holten fik undervisning i Efterslægtselskabets Skole, kom efter sin konfirmation på det store Rybergske handelshus' kontor, nedsatte sig derefter som mægler i København og erhvervede sig hurtig – formentlig ved heldige spekulationer i statspapirer – en betydelig formue, så at han 1809 kunne købe Lindegården i Horns Herred og 1810 hovedgården Krabbesholm, som han ejede til sin død. Her foretog han mange forbedringer såvel ved selve hovedgården som ved kirkerne og bøndergårdene. I de vanskelige pengeår efter 1807 var han regeringens kommissionær ved omsætningerne mellem sedler og sølv på børsen. Det skyldtes utvivlsomt gehejmestatsminister Joachim Godske Moltke, der havde haft rig lejlighed til at lære Holtens betydelige finansielle evner at kende, at denne i 1816 kom til at indtræde i statstjenesten som
medlem af direktionen for statsgælden og den synkende fond (se også Finansdeputationen).
I denne stilling, med hvilken han 1817-39 forenede posten som chef for bureauet for de udenlandske betalinger, udøvede han i en lang årrække en betydelig indflydelse, ligesom den også gav anledning til, at Frederik VI jævnlig benyttede ham som sin private finansielle rådgiver. 1839 udnævntes han til direktør for Øresunds Toldkammer, men afgik først 1848 som medlem af direktionen for statsgælden og den synkende fond.

Han var en samvittighedsfuld embedsmand, en offervillig patriot, en rundhåndet mæcen for litteratur og kunst og en human godsejer.

Hæder og rang 
 1809: Ridder af Dannebrog
 1815: Dannebrogsmand
 1817: Rang med etatsråder
 1829: Konferensråd
 1835: Kommandør af Dannebrog
 1839: Storkors af Dannebrog
 1847: Gehejmekonferensråd

Privatliv 
15. maj 1799 blev han gift med Johanne Cathrine Kirstine Mangor (2. maj 1778-20. november 1869), en datter af stadsfysikus Christian Elovius Mangor og Marie Elisabeth født Klagenberg.

Han er begravet på Assistens Kirkegård.

Gengivelser 
 Portrætmaleri af Wilhelm Bendz 1830, kopi af Jørgen Roed
 Portrætmaleri af Wilhelm Marstrand 1845 (Det Nationalhistoriske Museum på Frederiksborg Slot), kopi af Nicolai Habbe
 Buste af H.W. Bissen 1834

Litteratur 
 Alexander Wilde: Memoirer 1850-53, s. 8 ff.

Kilde

Eksterne henvisninger 
 

Personer i Dansk Biografisk Leksikon
Embedsmænd fra Danmark
Erhvervsfolk fra Danmark
Godsejere fra Danmark
Gehejmekonferensråder fra Danmark
Storkors af Dannebrog
Personer fra København
Danskere i 1700-tallet
Danskere i 1800-tallet
Mæcener fra Danmark
Toy Story (flertydig)

Toy Story kan henvise til flere artikler:

Disney-Pixar-film 
 Toy Story - amerikansk film (1995)
 Toy Story 2 - amerikansk film (1999)
 Toy Story 3 - amerikansk film (2010)
 Toy Story 4 - amerikansk film (2019)

Spil 
 Toy Story Racer - videospil
 Toy Story 2: Buzz Lightyear to the Rescue - platformspil
Fadensiegel

Fadensiegel ('trådforsegling') er en indbindingsmetode inden for bogbinderiet som kombinerer trådhæftning og limning. Metoden anvendes især til produktion af brochurer, kataloger og bøger der ikke skal holde så længe, for eksempel visse typer billige skolebøger, idet man sparer tid med denne metode i sammenligning med den garnhæftede bog. 

Til falsning af trykarkene benyttes en 'fadensiegel-automat', hvor korte plastbaserede tråde bliver skudt gennem arkryggene og brændt fast på ryggen af trykarket, lægget. De enkelte læg bindes derimod ikke sammen til en selvstændig bogblok som ved garnhæftning, hvilket bidrager til besparelsen.
Efter falsningen er bogens ark klar til optagning,  limning i en klæbebinder og renskæring.

Noter

Eksterne henvisninger
 "Bogproduktion"  med beskrivelse, fra Postpress.dk 
 "Introducing Thread Sealing" , beskrivelse fra Mbbindery.com/
 "Guidelines for Book Binding"  fra Bindery.com.au har et afsnit: "Thread Sealing as an alternative to Section Sewing. Thread Sealing can also be considered as an alternative to Perfect Binding."

Bøger
Trykning og typografi
Bogvæsen og boghåndværk
Teknik
Sikringsanstalten

Sikringsanstalten har flere kontekster:

Sikringsanstalten Herstedvester (nutidig)
Sikringsanstalten ved Sindssygehospitalet i Nykøbing Sjælland (historisk navn)
Vivian Zahl Olsen

Vivian Zahl Olsen (født 24. januar 1942 i Asker) er en norsk tegner, grafiker og illustrator.

Hun er uddannet ved Statens håndverks- og kunstindustriskole. Hun har illustreret en række skolebøger, fortællinger og billedbøger, bl.a. Flode alene af Trond Viggo Torgersen og Fru Pigalopp af Bjørn Rønningen. Hun har også tegnet for et stort antal serier til børne-tv og lavet dekorationer og animationsfilm. I en årrække stod hun for illustrationerne i Framtiden i våre henders medlemsblad Ny livsstil.

Vivian Zahl Olsen har modtaget flere priser både i Norge og i udlandet, bl.a. Kulturdepartementets priser for barne- og ungdomslitteratur 1974 og 1981, Jacobprisen i 1980 og Cappelenprisen i 1981.

Eksterne henvisninger 
 Udgivelser af Vivian Zahl Olsen  i BIBSYS.
 Vivian Zahl Olsen i Norsk biografisk leksikon.

Illustratorer fra Norge
Grafikere fra Norge
Tegnere fra Norge
Bo Vilstrup (advokat)

Bo Foss Vilstrup (født 1. december 1942 i Gentofte, død 15. september 2022) var en dansk advokat.

Han var søn af landsretssagfører Uffe Vilstrup og hustru Annelise født Møller. Vilstrup gik på pension i 1998 og havde inden da været topadvokat og partner i advokatfirmaet Lett, Vilstrup og Partnere.

Han havde ligeledes været husadvokat for Nykredit og andre virksomheder.

Kilder 

Advokater fra Danmark
Personer i Kraks Blå Bog (afdøde)
Personer fra Gentofte
Danskere i 1900-tallet
Danskere i 2000-tallet
Bo Vilstrup

Bo Vilstrup kan være flere forskellige personer:
 Bo Vilstrup (advokat) (1942-2022)
 Bo Vilstrup (skuespiller) (født 1956)
Claus Vastrup

Claus Vastrup (født 24. marts 1942) er en dansk økonom. Han blev cand.polit. i 1966 og professor og dr.oceon. ved Aarhus Universitet i 1983.

Vastrup var overvismand i De Økonomiske Råd fra 1988 til 1993, og er medlem af bestyrelsen i Danske Bank.

Kilder 

Økonomiske vismænd fra Danmark
Professorer fra Aarhus Universitet
Personer i Kraks Blå Bog
Danskere i 1900-tallet
Danskere i 2000-tallet
Charles Potvin

Charles Potvin (2. december 1818 i Mons - 2. marts 1902) var en fransk-belgisk digter og forfatter.

Potvin studerede i Louvain, holdt fra 1863 offentlige forelæsninger over litteraturhistorie i Bryssel og blev 1883 ansat som konservator ved Wiertz-Museum sammesteds. Han var som digter påvirket af Hugo og Barbier, demokrat og fritænker. Af hans digte kan nævnes: Poésies et amours (Bryssel 1838), Poèmes historiques et romantiques (2 bind, 1840), 1830. Chansons et poésies (1847), Le drame du peuple (1850), Le chansonnier belge (1850), Satires et poésies diverses (1852), Le poème du soleil (1855), La mendiante (1856), La Belgique (1859), Patrie (1862), En famille (2 bind, 1862—72), L'art flamand (1867), La patrie de 1830 (1880) med flere. Desuden har han forfattet skuespillene Jacques d'Artevelde (1861), Les gueux (1863) og La mère de Rubens (1875). Af litterærhistoriske arbejder har han udgivet: Du théâtre en Belgique (1872), Nos premiers siècles littéraires (2 bind, 1870), De la littérature française en Belgique avant 1830, Histoire des lettres en Belgique, 1830—80, Essais de littérature dramatique (2 bind, 1880). Blandt hans historiske arbejder kan anføres: Albert et Isabelle (1861), Panégyriques des comtes de Hainaut (Mons 1862), Siger de Brabant (Bryssel 1878), De la civilisation en Belgique (1885) med flere. Resultater af hans oldfranske studier er: Baudouin de Condé (1863), Bibliographie de Chrestien de Troyes (1863), Perceval le Gallois (6 Bd, 1866—72), Le roman du renard, mis en vers, avec introduction (1868), Œuvres de Ghillebert de Lannoy (1878). 1894 udgav han L'art grec, d’après les découvertes 
et les études modernes.

Kilder 

 

Digtere fra Belgien
Dramatikere fra Belgien
Litteraturhistorikere
Historikere fra Belgien
Faglitterære forfattere fra Belgien
Salmonsens
Videncenteret i Trondheim

Videncenteret i Trondheim (norsk: Vitensenteret i Trondheim) er et science center, som er beliggende i Norges Banks gamle bygning i Kongens gate i Trondheim. Museet tilbyder hands-on oplevelser med relation til naturvidenskab.

Historie 
Midtnordisk Videncenter blev etableret som stiftelse i 1988. Fra 1991 havde Videncenteret udstilling i Videnskabsmuseets lokaler. Lejeaftalen med museet udløb d. 15. november 1996. Udstillingen blev derefter demonteret og henstillet på et lager til en genåbningen fandt sted d. 3. juli 1997 i Norges Banks gamle lokaler i Kongens gate 1. Bygningen blev oprindeligt tegnet i 1830–1831 af arkitekt Ole Peter Riis Høegh (1806-1852) efter forarbejde af arkitekt J. C. Ræder, med henblik på at bruge den som bankens hovedsæde. Bygningen stod færdig i 1833. Det nuværende udseende er resultatet af en renovering og modernisering i 1897 af arkitekten Johan Martinus Christensen (1863-1935) og Lars Solberg (1858-1921). Trondheim kommune ejer bygningen, og Videncenteret lejer lokalene gratis af kommunen.

Udstillinger og aktiviteter 
Videncenteret er opdelt i forskellige afdelinger med hver deres tema. Alle har med naturvidenskab at gøre, som f.eks. matematik, anatomi, vejret og planetarium. Her er der mulighed for at afprøve fysiske fænomener og andre aktiviteter som en del af udstillingen som aktiviteter som bl.a. støbning af tin, køkkenkemi, robotlab og vindtunnel. Museet har også en skoletjeneste og populærer foredrag og videnskabelige shows.

Referencer

Eksterne henvisninger 

Museer i Trondheim
Museer etableret i 1988
Videnskabsmuseer
Nationalpark Harzen

Nationalpark Harzen (tysk: Nationalpark Harz) er en nationalpark i bjergområdet Harzen, i de tyske delstater Niedersachsen og Sachsen-Anhalt. Den strækker sig fra regionen omkring toppene Brocken og Herzberg i syd til Bad Harzburg og Ilsenburg i nord. Nationalparken har et areal på 24.700 hektar (15.800 i Niedersachsen og 8.900 i Sachsen-Anhalt) og består for 95 procents vedkommende af skov, hovedsagelig gran eller bøg. Desuden er der flere sumpområder. Nationalparken omfatter omkring 10 procent af bjergområdet Harzen og ligger i den vestlige del. De laveste steder ligger omkring 250 moh., og det højeste punkt er på bjerget Brocken, som ligger 1.141 moh. Flere mindre vandløb som Bode og Ilse har deres udspring i nationalparken, desuden er der nogle dæmninger med tilhørende søer.

Den nuværende nationalpark oprettedes 1. januar 2006 ved en sammenlægning af de tidligere nationalparker "Harzen" i Niedersachsen og "Hochharz" i Sachsen-Anhalt.

Oprindelig fandtes en lokal sort af gran samt røn (Sorbus aucuparia) i skovene, som i dag udgør nationalparken. I 1800-tallet skovedes store arealer på grund af et stort behov for træ i minedriften. På disse arealer plantedes andre sorter af gran, men de var ikke lige så hårdføre mod sne og barkbiller. I dag består skoven af omkring 82 procent gran. 12 procent er bøg, og de resterende 6 procent er dækket af røn, eg og birk.

Fauna 
Den europæisk los findes i dag igen i nationalparken. Den har ellers været regnet for uddød i regionen siden tidligt i 1800-tallet. Den sidste dokumenterede vellykkede losjagt er dateret til 1818. Efter at man besluttede at genindføre arten, hentedes mellem 2000 og 2004 nitten individer fra forskellige dyreparker. I et stort indhegnet område havde lossen mulighed for at vænne sig til livet i naturen. Siden 2002 har man registreret ungdyr af los, som er født i frihed.

Et forsøg på at genindføre tjur, som uddøde i området mellem 1920 og 1930, blev afbrudt, og det er usikkert, om de individer, som er tilbage, danner en fast population.

Et andet truet rovdyr, som lever i Harzen, er den europæiske vildkat. Arten var ikke uddød i Harzen, og populationen bedømmes som stabil.

Andre større dyr er kronhjort og rådyr, desuden indførtes en del fremmede arter som vaskebjørn, mårhund og muflonfår.

Eksterne kilder/henvisninger 

 Nationalpark Harz
 Meike Hullen: Nationalpark Harz: zwei Bundesländer – ein Schutzgebiet. 4. Auflage. Niedersächsisches Umweltministerium, Hannover 2007.
 Uwe Wegener: Nationalpark Hochharz mit Brocken, Sachsen-Anhalt. Schadach, Goslar 1991, .

Nationalparker i Tyskland
Niedersachsens geografi
Sachsen-Anhalts geografi